ลือกันให้แซด26มี.ค.
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันศุกร์ที่ 26 มี.ค. 2553
26 มี.ค. 2553

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันศุกร์ที่ 26 มี.ค. 2553
...สุดในช่วงบ่ายเฉียด 8 จุด แล้วเด้งขึ้นมาปิด 784.38 จุด ร่วง 2.16 จุด มูลค่าซื้อขาย 26,747 ล้านบาท ... ต่างชาติซื้อสุทธิอีก 1,202 ล้านบาท
...ข่าวร้ายจีนท่วมตลาดหุ้น ลือสั่งแบงก์เพิ่มสำรองและเก็บค่าธรรมเนียมซื้อขายหุ้น หรือธนาคารกลางจีน อาจขึ้นดอกเบี้ยเร็วๆ นี้ แก้ปัญหาเงินเฟ้อ กดหุ้นจีนลงหนัก 37 จุด หรือ 1.2% 
...อินโดรามา เวนเจอร์ส (IVL) วิ่งมาราธอนร่วม 2 เดือน ประกาศซื้อธุรกิจการผลิต PTA และ PET ในอิตาลีอย่างที่คาดการณ์ กดราคายวบลงมา 30 สตางค์ ปิด 17.60 บาท 
...“ไซแมท เทคโนโลยี” (SIMAT) ขึ้นมา 2 ซิลลิง จาก 2.30 บาท (23 มี.ค.) วานนี้พุ่งปรี๊ดมาปิด 3.86 บาท บวก 88 สตางค์ มูลค่าซื้อขายทะลัก 174 ล้านบาท ทั้งราคาและมูลค่าขึ้นมาแบบนี้ต้องมีข่าวชัวร์ ไม่รู้จะเป็นข่าวเดียวกับที่ “วัฒน์ชัย วิไลลักษณ์” บิ๊กกลุ่มสามารถ คอร์ปอเรชั่น (SAMART) ตั้งท่าเทกโอเวอร์หรือเปล่า ???? 
...“สมเจตน์ หมู่ศิริเลิศ” จ่อขึ้นแทนเอ็มดีแบงก์ธนชาต หลังควบรวมแบงก์นครหลวงไทยเบ็ดเสร็จ โดยต้องแข่งกับตัวแทนที่แบงก์โนวาสโกเทีย 
...ผู้จัดการตลาดหลักทรัพย์แห่งประเทศไทยคนใหม่ ชื่อ“จรัมพร โชติกเสถียร” แน่นอนแล้ว
...30 มี.ค.นี้ ชมรมผู้ประกอบธุรกิจสัญญาซื้อขายล่วงหน้า (FI คลับ) จะคัดเลือกประธานชมรมคนใหม่ แทน ภัทธีรา ดิลกรุ่งธีระภพ เอ็มดี บล.ดีบีเอส วิคเคอร์ส นายกสมาคมบล. ที่ลาออกไป ส่วนคนแทนเต็งหนึ่งต้อง “หมู-ชาญชัย กงทองลักษณ์” เต็ง 2 “ธนวัฒน์ พานิชเกษม” คาด ชาญชัย ที่อาวุโสกว่า น่าจะได้รับเลือก